**ԲՈՎԱՆԴԱԿՈՒԹՅՈՒՆ**

**ՆԵՐԱԾՈՒԹՅՈՒՆ․․․․․․․․․․․․․․․․․․․․․․․․․․․․․․……………….․․․․․․․․․․․․․․․․․․․․․․․․․․․3**

**ԳԼՈՒԽ I ․ ՆԱԽՆԱԿԱՆ ԶԻՆՎՈՐԱԿԱՆ ՊԱՏՐԱՍՏՈՒԹՅԱՆ ՀԱՄԱԿԱՐԳԻ ԶԱՐԳԱՑՄԱՆՆ ՈՒՂՎԱԾ ՀԻՄՆԱՀԱՐՑԵՐԸ**

1․1 <<ՆԱԽՆԱԿԱՆ ԶԻՆՎՈՐԱԿԱՆ ՊԱՏՐԱՍՏՈՒԹՅՈՒՆ>> ԱՌԱՐԿԱՅԻ ԴԵՐԸ ՌԱԶՄԱԿԱՆ ՄԱՍՆԱԳԻՏԿԱՆ ԿՈՂՄՆՈՐՈՇՄԱՆ ԳՈՐԾՈՒՄ․․․․․․…………………………………………․․․․․․․․․․․․․․․․․․․․․․․․․․․․․․․․5

1.2 ՌԱԶՄԱՀԱՅՐԵՆԱՍԻՐԱԿԱՆ ԴԱՍՏԻԱՐԱԿՈՒԹՅՈՒՆԸ ՈՐՊԵՍ ՆԶՊ ԲԱՂԿԱՑՈՒՑԻՉ ՄԱՍ․․․․․․․․․․․․․․․․․․․․․………………………………...․․․․․․․․․․․․8

1․3 ՆՅՈՒԹԱՏԵԽՆԻԿԱԿԱՆ ԲԱԶԱՅԻ ԱՌԿԱՅՈՒԹՅՈՒՆԸ ՆԶՊ ԴԱՍԵՐԸ ԼԻԱՐԺԵՔ ԿԱԶՄԱԿԵՐՊԵԼՈՒ ՀԱՄԱՐ․․․․․․․․․․․․․․․․․․․․․․․․․․․․․․․․․․․․…….․․․․11

**ԳԼՈՒԽ II ՀԱՆՐԱԿՐԹԱԿԱՆ ԴՊՐՈՑՆԵՐՈՒՄ ԻՐԱԿԱՆԱՑՎՈՂ ՌԱԶՄԱՄԱՍՆԱԳԻՏԱԿԱՆ ԿՈՂՄՆՈՐՈՇՄԱՆ ԱՇԽԱՏԱՆՔՆԵՐԸ**

1․1 ԱՐՏԱԴՊՐՈՑԱԿԱՆ ԵՎ ԱՐՏԱԴԱՍԱՐԱՆԱԿԱՆ ՄԻՋՈՑԱՌՈՒՄՆԵՐԻ ԴԵՐԸ․․․․․․․․․․………………………………………………………………..․․․․․․․․․․14

1․2 ԲԱՆԱԿ-ԴՊՐՈՑ-ՀԱՍԱՐԱԿՈՒԹՅՈՒՆ ՄՇՏԱԿԱՆ ԿԱՊԻ ԱՊԱՀՈՎՈՒՄԸ․․․․․․․․․․․․․․․․․․․․…………………․․․․․․․․․․․․․․․․․․․․․․․․․․․․․․․․․․․․․․16

**ԵԶՐԱԿԱՑՈՒԹՅՈՒՆ․․․․․․․․․․․․․․․…………………․․․․․․․․․․․․․․․․․․․․․․․․․․․․․․․․․․․20**

**ՕԳՏԱԳՈՐԾՎԱԾ ԳՐԱԿԱՆՈՒԹՅԱն ՑԱՆԿ․․․․․․․․․․․․․…………………․․․․․․22**

ՆԵՐԱԾՈՒԹՅՈՒՆ

 **Հետազոտական աշխատանքի թեման**՝ <<Նախազորակոչային պատրաստության շրջանակներում ռազմական մասնագիտական կողմնորոշման աշխատանքներ>>։

 **Թեմայի կարևորությունը;** Հայրենքի պաշտպանությունը, իհարկե, ամբողջ ժողովրդի պարտականությունն է։Այժմ էլ ապրում ենք դժվար ժամանակներում. <<Ո՛չ պատերազմ, ո՛չ խաղաղություն>> անկայուն իրավիճակում ենք, ստիպված ենք լինում դիմագրավել արտաքին տարբեր մարտահրավերներին , իսկ սահմանի վրա զսպել հակառակորդի ոտնձգությունները։ Դեռևս հին ժամանակներից մեր նախնիները գիատկցելով, որ ազգային արժեքները կարող են գոյատևել միայն զենքի հովանու ներքո բազում նախասիրությունների հետ մեկտեղ ունեցել են նաև զենքի պաշտամունք։ Իսկ վերջին տասնամյակներում մեր դեմ վարած պատերազմների արդյունքները ցույց տվեցին, որ մեզ անհրաժեշտ է հմուտ սպայական կազմ, հարուստ ռազմական գիտելիքներով, ֆիզիկապես ու հոգոպես պատրաստված։ Ուստի ուսումնական հաստատություններում իրականացվող ռազմամասնագիտական կողմնորոշման նշանակությունը մեծապես նպաստում է զինվորական մասնագիտության ձեռք բերման գործում, մասնավորապես նպաստում է հայրենասեր, ռազմական գիտելիքներով հարուստ երիտասարդների պատրաստմանը։

 **Հետազոտական աշխատանքի նպատակը։** Հետազոտական աշխատանքի նպատակն է պարզել ուսումնական հաստատություններում իրականցվող ռազմամասնագիտական կողմնորոշման աշխատանքները, դրանց բնույթը, աշակերտների ներգրավվածության աստիճանը ՆԶՊ դասերին, նրանց հետաքրքրասիրությունների շրջանակը, ինչպես նաև ցույց տալ , որ ՆԶՊ դասերը առավել հետաքրքիր, բովանդակալից ու լիարժեք կազմակերպելու համար ամենակարևոր նախապայմանը հագեցված նյութատեխնիկական բազայի առկայությունն է, որ շատ դպրոցներում թերի է կամ նույնիսկ բացակայում է։ Կարևոր է նաև ապահովել բանակ-հասարակություն-դպրոց մշտական կապը, որը հնարավորություն կընձեռի մասնավորապես նախազորակոչային տարիքի երիտասարդներին ավելի խորը ծանոթանալու ռազմական կյանքին ու գործին ՝ մասնագիտական կողմնորոշման հարցում։

ԳԼՈՒԽ I

ՆԱԽՆԱԿԱՆ ԶԻՆՎՈՐԱԿԱՆ ՊԱՏՐԱՍՏՈՒԹՅԱՆ ՀԱՄԱԿԱՐԳԻ ԶԱՐԳԱՑՄԱՆՆ ՈՒՂՎԱԾ ՀԻՄՆԱՀԱՐՑԵՐԸ

1․1 <<ՆԱԽՆԱԿԱՆ ԶԻՆՎՈՐԱԿԱՆ ՊԱՏՐԱՍՏՈՒԹՅՈՒՆ>> ԱՌԱՐԿԱՅԻ ԴԵՐԸ ՌԱԶՄԱՄԱՍՆԱԳԻՏԱԿԱՆ ԿՈՂՄՆՈՐՈՇՄԱՆ ԳՈՐԾՈՒՄ

 Հանրակրթական դպրոցներում նախնական ռազմական գիտելիքներ, որոշակի գործնական կարողություններ ու հմտություններ ապահովում է ՆԶՊ առարկան։ Առարկայի դասավանդումը սկսվում է 8-րդ դասարանից, որն իր մեջ ներառում է նաև գործնական պարապմնունքներ։ Նախնական զինվորական պատրաստության խնդրի վերաբերյալ կարելի է բազմաթիվ մեկնաբանություններ անել, սակայն, անդրադառնալով ՀՀ պաշտպանական բարեփոխումների շրջանակներում մշակված <<ՀՀ ռազմակրթական հայեցակարգին>>, կտեսնենք, որ նախնական զինվորական պատրաստությանը կարևորագույն դերակատարում է վերապահված, ըստ որի՝ նախնական զինվորական պատրաստությունը ընդհանուր ռազմական պատրաստության բաղկացուցիչ մասն է՝ որը, համաձայն սահմանված չափորոշիչների, պետք է ապահովի այն նվազագույն զինվորական պատրաստության գիտելիքներն ու ունակությունները, որոնք հետագայում հիմք կհանդիսանան սպայական կադրերի պատրաստման ու զարգացման համար։ Այդ հիմքում պետք է դրված լինեն ապագա զինծառայողի մտավոր, կրթական, մասնագիտական, ռազմավարական, ինքնուսուցման, բարոյահոգեբանական պատրաստության ցուցանիշները, դրանց ձեռք բերումն ու զարգացումը, նախնական զինվորական պատրաստության ուսումնական ծրագրի ուսումնասիրման ու յուրացման միջոցով։

 Ըստ ռազմակրթական հայեցակարգի՝ նախնական զինվորական պատրաստությունը ինչ-որ առումով դուրս է գալիս առանձին հարթություն, քանի որ այն ձեռք է բերում ռազմավարական նշանակություն լայն իմաստով։ Ուստի, նախնական զինվորական պատրաստության ճիշտ կազմակերպումն ու իրականացումն իր հերթին կարող է նպաստել զինված ուժերի սպայական կադրերի մարտունակության բարձրացմանը և մասնագիտական պատրաստությանը։ Ահա թե ինչը պետք է լինի նախնական զինվորական պատրաստության ղեկավարի գլխավոր ուղենիշը։ Նախնական զինվորական պատրաստության համակարգի զարգացման կարևոևագույն մասն է կազմում ռազմահայրենասիրական դաստրարակությունը, որի բովանդակությունը նախևառաջ պայմանավորված է հասարակության կենսամակարդակի բարձրացման դինամիկայով, հոգևոր, սոցիալ-քաղաքական և կենսական այլ ոլորտների ձեռքբերումներով, որոնք նպաստում են աճող սերնդի ձևավորմանը։

 Այստեղ կարևորվում է յուրաքանչյուր երիտասարդի հայրենիքին ծառայելու գործում իր դերակատարման հստակ գիտակցումը՝ Հայրենիքի պաշտպանին հատուկ որակների արժևորմամբ, այն է՝ լինել հավատարիմ իր քաղաքացիական ու զինվորական պարտքին, լինել պատվախնդիր և համարձակ, տոկուն ու խիզախ։ Որակներ, որոնք կազմում են ռազմահայրենասիրական դաստիարակության միջուկը։ Հայաստանի զինված ուժերի առաքելությունը չի սահմանափակվում միայն երկրի ու ժողովրդի անվտանգության ապահովմանը ուղղված զուտ պաշտպանական-ռազմական բնույթի գործառույթներով։ Բանակ ունի արտաքուստ աննկատ, բայց նաև շատ կարևոր մի առաքելություն ևս։ Այն է՝ ազգային ինքնագիտակցության ամրապնդման և ազգի ոգեղեն համախմբման ու երիտասարդության նախնական զինվորական պատրաստության, ռազմահայրենասիրական դաստիարակության ապահովմանը։

 Հայաստանի կրթական համակարգում ստեղծված ներկա իրավիճակը ճիշտ գնահատելու համար անհրաժեշտ է քննության առնել վերջին տարիների ժամանակահատվածը։ Հանրապետության կրթության համակարգի զարգացումը վերջին տարներին ընթացել է պլանավորված բարեփոխումների, արագ վերակառուցման ուղով, կրթության արդյունավետության չափանիշներին համապատասխան։ հրատարակվեցին վերամշակված դասագրքեր բնագիտական, հասարակագիտական, հումանիտար, այդ թվում նաև նախնական զինվորական պատրաստությոն առարկաներից, զինղեկներին տրվեցին մեթոդական երաշխավորություններ, թե ինչպիսի փոփոխություւներ ուսումնական նյութում կարող են ինքնուրույն կատարել, ուսումնական պլան ներմուծվեցին նոր թեմաներ։

 Նախնական զինվորական պատրաստության ուսուցումը իրականացվում է ՀՀ ԿԳՄՍ նախարարության կրթական ծրագրերի կենտրոնի կողմից հաստատված հանրակրթական ավագ դպրոցի չափորոշիչներով և ծրագրերով։ Նախնական զինվորական պատրաստությունը ուսունական պլանով նախատեսված պարտադիր առարակա է, որը անցկացվում է հատուկ կահավորված դասասենյակում՝ օգտագործելով անհրաժեշտ ուսումնադիտողական նյութեր և պարագաներ։

 ՆԶՊ-ն կապված լինելով հանրակրթական շատ առարկաների հետ (պատմություն, ֆիզիկա, քիմիա, աշխարհագրություն) աշակերտների գիտակցության մեջ խթանվում է տվյալ առարակաների դերն ու կարևորությունը կյանքում և ռազմական գործում, ինչը նպաստում է նրանց բազմակողմանի զարգացմանը։ ՆԶՊ դասավանդումը՝ պարզից բարդին անցնելով, սկզբում վարժաձևերի ճիշտ, բայց դանդաղ կատարմամբ, այնուհետև գիտելիքների կիրառման փորձառության ձեռք բերումը իրականացվում է հրաձգարաններում և զորամասերում գործնական պարապմունքների ժամանակ։ Ուսուցումը կազմակերպվում է ինտերակտիվ (փոխներգործուն) մեթոդներով, սովորողները հնարավորություն ունեն արտահայտելու իրենց խոսքն ու կարծիքը, ստեղծագործելու, դրսևորելու իրենց գիտելիքներոն ու ունակությունները երկխոսության, տարբեր վարժությունների միջոցով։

 Ավագ դպրոցի յուրաքանչյուր պատանի շրջանավարտ պետք է իրեն նախօրոք պատրաստի այն մտքին, որ զինվորական ծառայությունը պարտադիր է բոլորի համար, և ինքը պետք է լինի ֆիզիկապես կոփված, մտավոր ու հոգևոր ներուժով, բարոյական վեհ արժեքներով օժտված անձնավորություն, ունենա անհրաժեշտ ռազմագիտական նվազագույն գիտելիքներ և ունակություններ։

1․2 ՌԱԶՄԱՀԱՅՐԵՆԱՍԻՐԱԿԱՆ ԴԱՍՏԻԱՐԱԿՈՒԹՅՈՒՆԸ ՆԶՊ ԲԱՂԿԱՑՈՒՑԻՉ ՄԱՍ

 Պետության կողմից կրթադաստիարակչական աշխատանքներում սովորողների հայրենասիրական և դրա մաս կազմող ռազմահայրենասիրական դաստիարակության հիմնախնդիրը մշտապես եղել է կրթական և ռազմական գերատեսչությունների ուշադրության կենտրոնում։ Այդ աշխատանքների ճիշտ կազմակերպումը տարբեր ժամանակներում ստացել է տվյալ ժամանակին բնորոշ լուծումներ։ Դաստիարակչական աշխատանքը՝ որպես շարունակական և երկարատև գործընթաց, բավական ընդգրկուն է և ոչ համահավասար բոլոր ուսումնական հաստատությունների համար։ Պետության հռչակած հայրենասիրական դաստիարակության գործընթացը հիմք է ծառայում կարճաժամկետ և երկարաժամկետ կրթադաստիարակչական, ռազմավարական ծրագրեր մշակելու համար։ Հանրակրթական ուսումնական հաստատության համար առանձնակի դեր և նշանակություն ունի նաև սովորողների հայրենասիրական դաստիրակությունը։ Պետական պատվերի հիմքում դրված է հասարակության մեջ այնպիսի քաղաքացու ձևավորման խնդիրը, որն իր դրսևորումներով պիտանի կլինի պետությանը և հասարակությանը։

 Բավական երկար ժամանակ դպրոցներում սովորողների ուսուցման գործընթացն իրականցվում էր ուսուցչակենտրոն սկզբունքով, որտեղ տեղեկատվության հիմնական աղբյուրն ուսուցիչն էր։ Ժամանակի ընթացքում փոխվեցին տեխնոլոգիաները, բայց տեսական գիտելիքների հաղորդումը գերնպատակ է դիտվում մինչև օրս։ Ուղիղ համեմատական անցկացնելով ճապոնական անցկացնելով ճապոնական , ֆիննական, ամերիկյան կրթական հաստատություններում իրականացվոց ուսուցման գործընթացի հետ՝ կարող ենք փաստել, որ այդ երկրներում տեսական գիտելիքների փոխանցման և գործնական հմտությունների ձևավորման հարաբերակցությունը գրեթե հավասար հարթության վրա են դիտվոմ։ Հայաստանում սովորողների հայրենասիրական դաստիարակության համար հիմք են ծառայում հասարակագիտական առարկաների հայեցակարգերն ու առարկայական չափորոշիչներ։ Յուրացնելով պատմությունը, աշխարհագրությունը, տնտեսագիտությունը, կառավարումը, սոցոլոգիան, մարդաբանությաունը և այլն՝ աշակերտները շարունակաբար բարոյական դասեր են քաղում, հայտնվում բարոյական երկընտրանքի առջև, հասու դառնում հակադիր արժեքների։ Իսկ ահա ռազմահայրենասիրական դաստիարակության համար դպրոցներում հիմք են ծառայում <<ՆԶՊ>>, <<Հայոց պատմություն>>, <<Ֆիզկուլտուրա>>, <<Հայրենագիտուրյուն>> և այլ առարկաներ։ Դատելով վերոբերյալից՝ կարոց ենք կատարել մասնակի եզրահանգում այն մասին, որ սովորողների հայրենասիրական դաստիարակության մասով բեռն ընկնում է այդ առարկաները դասավանդող ուսուցիչների վրա՝ անկախ այն հանգամանքից, թե ինչ դիրքորոշում ունի այդ ուսուցիչը։ Խնդիրն ավելի է բարդանում, երբ այդ նույն ուսուցիչն իր մասնագիտական որակներով ոչ միայն չի կարողանում բավարարել պետական պատվերի պահանջը, այլ նաև լրացուցիչ խնդիրներ է առաջացնում այդ ասպարեզում։

 Հիմք ընդունելով այն հանգամանքը, որ ՀՀ հանրակրթուրյան մասին օրենքը ենթադրում է, որ սովորողները, ավարտելով հանրակրթական դպրոցը, պետք է ունենան նաև որոշակի պատկերցուներ ապագա մասնագիտության ընտրության վերաբերյալ, կարող ենք արձանագրել որ այդ ամենն ուղիղ համեմատական կապ ունի սովորողի՝ որպես հայրենասեր քաղաքացու դիտարկմանը։ Այս խնդիրն առընչվում է ինչպես իննամյա, այնպես էլ տասներկուամյա կրթությանը։ ՀՀ կառավարության կողմից հաստատված միջնակարգ և հիմնական կրթության պետական չափորոշիչը հստակ սահմանում է պետական մոտեցումը կրթության բովանդակությանը, հասարակական և պետական պահանջի՝ ապագա քաղաքացու տեսլականը։ Մեր կարծիքով սովորողների և հատկապես ավագ դպրոցականների մասնագիտական կողմնորոշման վրա կարող են ազդել ընտանիքը, շրջապատը, սոցկայքերը, հասարակական պահանջը և մասնագիտությունը որպես ֆինանսական հետգա եկամտի աղբյուր հանդիսանալը։Ավագ դպրոցականների տարիքում ինտենսիվորեն զարգանում են մարդու բարոյական ուժերը,ձևավորվում է նրա հոգեկան կերպարը,որոշակի են դառնում բնավորության գծերը,ձևավորվում է աշխարահայացքը։ Հիմք ընդունելով այն հանգամանքը,որ սովորողների դաստիարակության ամենակարևոր բաղադրիչը հաղորդակցության միջոցով համապատասխան զգացմունքայնության ապահովումն է,ուստի պետք է նշել,որ սովորողների մասնագիտական կողմնորոշման տեսանկյունից դպրոցներում չեն իրականացվում այդ նպատակով մոտիվացիոն գործողություններ՝ դասախոսություններ, սեմինարներ, մասնագիտական հանդիպումներ։

 Ռազմահայրենասիրական դաստիարակությունը գրագետ, հոգեպես ու ֆիզիկապես կոփված, բանակի մասին տեղեկացված ու պատրաստված սերունդ դաստիարակելու գործընթացը մեզանում օրեցօր ավելի է կատարելագործվում։ Իսկ արդյունքները տեսանելի են բոլորին։ Աշխատանքներն ավելի կազմակերպված և արդյունավետ դարձնելու նպատակով ձևավորվել է նաև աշխատանքային խումբ։ Լուրջ աշխատանքներ ենք տանում դպրոցներում ռազմահայրենասիրական դաստիարակության մակարդակը բարձրացնելու ուղղությամբ։ Ուզում ենք հենց դպրոցից պատրաստել գրագետ, հայրենասեր զինվոր, իսկ բանակում նա կկատարելագործվի։ Չնայած մեր թվարկած պատճառներին՝ սովորողների կողմից որոշակի հետաքրքրվածություն է առկա տեղեկատվական տեխնոլոգիաների և, մասնավորապես, ծրագրավորման, ծրագրավորողի մասնագիտության հանդեպ։ Վառ են հիշողությունները, երբ տարիներ առաջ դեռահասների շրջանում ցանկալի մասնագիտություններ էին դիտվում առավելապես օդաչուն, տիեզերագնացը, տանկիստը, հաշվապահը, բժիշկն ու ուսուցիչը, ապա այսօր պետական աշխատանքի հանդեպ դեռահասների վերաբերմունքի, ինչպես նաև ապագայի նկատմամբ ունեցած թերահավատության պատճառով նրանից շատերը չեն կողմնորոշվում մասնագիտության ընտրության հարցում՝ շատ դեպքերում անգամ խուսափելով որևէ պատասխան հնչեցնելուց։

1․3 ՆՅՈՒԹԱՏԵԽՆԻԿԱԿԱՆ ԲԱԶԱՅԻ ԱՌԿԱՅՈՒԹՅՈՒՆԸ ՆԶՊ ԴԱՍԵՐԸ ԼԻԱՐԺԵՔ ԿԱԶՄԱԿԵՐՊԵԼՈՒ ՀԱՄԱՐ

 Սովորողների «Նախնական զինվորական պատրաստություն» առարկայի անցկացման համար նյութատեխնիկական բազան ապահովում է Հայաստանի Հանրապետության պաշտպանության, ԿԳՄՍ և այլ շահագրգիռ նախարարությունները և գերատեսչությունները, որոնց ենթակայության տակ գտնվում են ուսումնական հաստատությունները։Իսկ կան դպրոցներ, որոնք նույնիսկ տարրական պայմաններով ապահովված չեն։

 Միառժամանակ շատ կարևորում է այն հանգամանքը, որ սովորողներից շատերի մոտ մեծ հետաքրքրություն է առաջանում ուսումնական զենքի նկատմամբ, մեծ ոգևորությամբ են մասնակցում ՆԶՊ գործնական պարապմունքներին, իրենց մեջ քիչ-քիչ արմատավորվում է սեր զենքի նկապամամբ, որն էլ իր հերթին բերում է ռազմական գործի հանդեպ հետաքրքության։ Այսինքն ուսումնանյութական բազայայի առկայությունը կարևորվում է նրանով, որ նախազորակոչային տարիքի յուրաքանչյուր երիտասարդ, և ոչ միայն, արդեն տարրական պատկերացումներ ու գիտելիքներ է ունենում զինվորական գործի վերաբերյալ, որն էլ հիմք կարող է հանդիսանալ ռազմամասնագիտական կողմնորոշման հարցում։ Միայն 2010 թվականին ՀՀՊՆ աջակցությամբ ընթացքում կահավորվել են հանրակրթական դպրոցների «Ռազմագիտություն» առարկային 39 դասասենյակներ, ուսումնական զենքի և զինամթերքի պահպանման 14 սենյակներ, իսկ ուսումնական զենք ունեցող դպրոցների թիվն ավելացել է ևս 146-ով և դարձել 646, կրակային պատրաստության «Մենամարտ» վարժասարք է հատկացվել 7 հանրակրթական դպրոցների:

 ՆԶՊ առարկայի նյութատեխնիկական բազան իր մեջ ընդգրկում է նաև ուսումնական զենքն ու ռազմամթերքը, փոքր տրամաչափի հրացանները, դրանք պահելու համար կահավորված զենքի պահպանման սենյակը։ Իր վրա դրված գործառույթները լիարժեք իրականացնելու համար զինղեկին անհրաժեշտ է հարուստ նյութատեխնիկական և ուսումնանյութական բազա։ Շատ դպրոցներում այն բավականին թերի է։ Նյութատեխնիկական բազայի վիճակը բարվոք է, թերևս, միայն ուսումնական զենքի մասով։ Դպրոցում ՆԶՊ դասերը լիարժեք անցկացնելու համար շատ կարևոր են նաև ուսումնական ցուցապաստառները, ցուցադրական-տեղեկատվական նյութերը, որոնք հիմնականում տրամադրում է Կրթության ազգային ինստիտուտը։ Սկզբնապես թվում է, թե այս հարցում ամեն ինչ կարգին է՝ դպրոցների պատերին առկա են ՀՀ ազգային հերոսների նկարներ, մեր պատմության, մշակույթի, կրոնի, հիշարժան տարեթվերի մասին պատմող ուսուցողական նյութեր, ՆԶՊ դասասենյակներում հաճախ առկա են Զինված Ուժերի կառուցվածքը, մարտական տեխնիկական սպառազինությունը նկարագրող պաստառներ։ Սակայն ուշադիր հետևելու դեպքում նկատում ենք, որ դրանց մի մասի արդյունավետության հետ կապված որոշակի խնդիրներ կան։ Պետք է նշել, որ սև, սպիտակ, փոքր չափսերի, աչքի համար ոչ այնքան տեսանելի վայրում փակցված պաստառները աշակերտները հաճախ աչքի չեն անցկացնում։ Շատ ավելի լավ կլիներ, որ բոլոր դպրոցներին տրամադրվեին միանման գունավոր մեծ պաստառներ։ Այնպիսի պաստառներ, որ միանգամից հնարավորություն տային ծանոթանալու ինքնաձիգի մեխանիզմի աշխատանքին, կրակի վարման տեղամասերին և այլն։ Իսկ այսօր կան դպրոցներ, որտեղ նունիսկ նոր պաստառներ չունեն։ Հետազոտության ընթացքում պարզվեց, որ «կրակային պատրաստություն» թեմայի ուսուցման համար առկա են ոչ այնքան անհրաժեշտ ցուցապաստառներ, իսկ զինղեկները նշեցին, որ չեն տրամադրում իրենց անհրաժեշտ գրականություն, ցուցապաստառներ։

 Բոլոր ցուցադրություններից, տեսողական ու պատմողական ուսուցումից ավելի մեծ է գործնական պարապմունքների նշանակությունը։

ԳԼՈՒԽ II

ՀԱՆՐԱԿՐԹԱԿԱՆ ԴՊՐՈՑՆԵՐՈՒՄ ԻՐԱԿԱՆԱՑՎՈՂ ՌԱԶՄԱՄԱՍՆԱԳԻՏԱԿԱՆ ԿՈՂՄՆՈՐՈՇՄԱՆ ԱՇԽԱՏԱՆՔՆԵՐԸ

1․1 ԱՐՏԱԴՊՐՈՑԱԿԱՆ ԵՎ ԱՐՏԱԴԱՍԱՐԱՆԱԿԱՆ ՄԻՋՈՑԱՌՈՒՄՆԵՐԻ ԴԵՐԸ ՌԱԶՄԱՄԱՍՆԱԳԻՏԱԿԱՆ ԿՈՂՄՆՈՐՈՇՄԱՆ ԱՇԽԱՏԱՆՔՆԵՐ ԻՐԱԿԱՆԱՑՆԵԼԻՍ

ՆԶՊ պարապմունքների ուսուցմանը զուգընթաց շատ է կարևորվում արտադասարանական և արտադպրոցական միջոցառումների դերը։

Արտադասարանական միջոցառումները կազմակերպվում են զինղեկի կողմից, իսկ վերջինս նման միջոցառումները կազմակերպելու համար պետք է համագործակցի նաև ֆիզկուլտուրայի ուսուցչի հետ։ Այն նպաստում է ոչ միայն անհրաժեշտ գործնական հմտությունների ձեռք բերմանը, այլ նաև նախազորակոչային տարիքի երիտասարդներին նախապատրաստում է բանակային կյանքին, ինչը հնարավորություն է տալիս ծառայության անցնելուց հետո արագ տիրապետել զենքին։

Մի շարք ուսումնասիրություններ ցույց են տվել , որ արտադասարանական պարապմունքների և միջոցառումների արդյունքում աշակերտների գործնական հմտությունների մակարդակը ավելի է բարձրանում, աղջիկների մոտ բարձրանում է ռազմական գիտելիքներ ձեռք բերելու ցանկությունը, որոշների մոտ էլ ռազմական ուսումնական հաստատություններ ընդունվելու պատրաստակամությունը։ Ինչ խոսք նմանատիպ ցանկություններ են դրսևորում նաև տղաները, սակայն նրանցից մեծ մասը խուսափում է բանակ զորակոչվելուց, և քչերն են պատրաստակամություն հայտնում ընդունվել ռազմական ուսումնական հաստատություններ։ Ավագ դպրոցի յուրաքանչյուր պատանի շրջանավարտ պետք է իրեն նախօրոք պատրաստի այն մտքին, որ զինվորական ծառայությունը պարտադիր է բոլորի համար, և ինքը պետք է լինի ֆիզիկապես կոփված, մտավոր ու հոգևոր ներուժով, բարոյական վեհ արժանիքներով, օժտված անձնավորություն, ունենա անհրաժեշտ զինվորական նվազագույն գիտելիքներ և ունակություններ, իսկ այստեղ մեծապես կարևորվում է զինղեկի դերը և նրա կատարած աշխատանքի բովանդակությունը։ Արտադպրոցական միջոցառումներից կարևորվում են նաև ռազմամարզական խաղերի դերը։ Օրինակ Պաշտպանության նախարարության հետ համատեղ ՀՀ ԿԳՄՍ նախարարությունը սովորողների ռազմահայրենասիրական դաստիարակության գործընթացի բարելավման և «Նախնական զինվորական պատրաստություն» առարկայի դասավանդման արդյունավետության բարձրացման, ինչպես նաև զինվորականի մասնագիտության նկատմամբ հետաքրքրության առաջացման  նպատակով ՀՀ հանրակրթական ծրագրեր իրականացնող ուսումնական հաստատությունների միջև կազմակերպվում և անցկացվում է «Կորյուն» ռազմամարզական խաղերը: «Կորյուն» ռազմամարզական խաղերը նպատակաուղղված են սովորողների բարոյահոգեբանական և ֆիզիկական հատկանիշների  դաստիարակմանը, ռազմահայրենասիրական դաստիարակությանը, նրանց մեջ արիության, խիզախության, տոկունության, ընկերական համերաշխության, դժվարին պայմաններում առաջադրանքների կատարման վճռականության  և  «Ազգ-բանակ» գաղափարախոսության ամրապնդմանը:

**1․2 ԲԱՆԱԿ-ԴՊՐՈՑ-ՀԱՍԱՐԱԿՈՒԹՅՈՒՆ ՄՇՏԱԿԱՆ ԿԱՊԻ ԱՊԱՀՈՎՈՒՄԸ**

 Ռազմամասնագիտական կողմնորոշման աշխատանքների բաղկացուցիչ մաս է կազմում բանակ-հասարակություն կապը, որի շրջանակներում իրականացվող աշխատանքները պետք է կրեն շարունակական բնույթ։Այն ենթադրում է հաճախակի այցելությունների կազմակերպում զորամասեր, որտեղ պատանիները կարող են ծանոթանալ զինվորական առօրյային՝ կյանքին ու կենցաղին, հայկական բանակի սպառազինության մեջ առկա զենքերին և ռազմական տեխնիկային։ Նմանատիպ այցելություններ անհրաժեշտ է իրականացնել պարբերաբար, քանի որ դրանք նպաստում են բանակ-հասարակություն կապի ամրապնդմանը և խթանում ռազմահայրենասիրական դաստիարակությունը։

 Դպրոցական ծրագրի շրջանակներում պետք է աշակերտներին ծանոթացնել ՀՀ-ում գործող ռազմական ուսումնական հաստատություններին։

 **ՊՆ ՎԱԶԳԵՆ ՍԱՐԳՍՅԱՆԻ ԱՆՎԱՆ ՌԱԶՄԱԿԱՆ ՀԱՄԱԼՍԱՐԱՆ։** Հայաստանի Հանրապետության պաշտպանության նախարարության Վ.Սարգսյանի անվան ռազմական համալսարանը կազմավորվել է Հայաստանի Հանրապետության Կառավարության թիվ 279 որոշմամբ, 1994 թվականի հունիսի  24-ին` որպես Հայաստանի Հանրապետության պաշտպանության նախարարության բազմաբնույթ զինվորական բարձրագույն հրամանատարական ուսումնարան:

 Հայաստանի Հանրապետության Կառավարության թիվ 24 որոշմամբ 1998 թվականի հունվարի 16-ից ՀՀ ՊՆ բարձրագույն զինվորական բազմաբնույթ հրամանատարական ուսումնարանը վերակազմավորվել է Ռազմական ինստիտուտի, որն էլ 1998թ. տվել է իր առաջին 4-ամյա կրթությամբ շրջանավարտները։ Հայաստանի Հանրապետության Նախագահի թիվ 98 հրամանագրով 1999 թվականի դեկտեմբերի 27-ից ռազմական ինստիտուտը անվանակոչվել է  Հայաստանի Հանրապետության և Արցախի Հանրապետության ազգային հերոս, Սպարապետ Վազգեն Սարգսյանի անունով: 2003թ-ից ինտեգրվելով պետական բուհերի համակարգում՝ Ռազմական ինստիտուտը դարձել է հանրապետության պետական բուհերի լիիրավ անդամ: 2013թ-ից գործում է հրամանատարաշտաբային ֆակուլտետը (մագիստրատուրա), որտեղ մեկնարկել են «Միավորումների և զորամասերի կառավարում» մասնագիտությամբ՝ «Միավորումների և զորամասերի կառավարում» մագիստրոսի որակավորմամբ միամյա դասընթացները: ՀՀ պաշտպանության նախարարի 2017 թվականի դեկտեմբերի 18-ի թիվ 1356 հրամանով հրամանատարաշտաբային ֆակուլտետը վերանվանվել է «Մարշալ Հովհաննես Բաղրամյանի անվան հրամանատարաշտաբային ֆակուլտետ»: 2014-2015 ուստարում իր պատմության մեջ առաջին անգամ Ռազմական համալսարանը  ունեցել է նաև իգական սեռի դիմորդներ, որոնց ընդունելության կարգը սահմանվել է ՀՀ պաշտպանության նախարարի հրամանով:
Հայաստանի Հանրապետության Կառավարության 2016 թվականի ապրիլի 28-ի թիվ 446 որոշմամբ Ռազմական ինստիտուտը վերահայտարարվել է՝ դառնալով Հայաստանի Հանրապետության պաշտպանության նախարարության «Վազգեն Սարգսյանի անվան ռազմական համալսարան» պետական հիմնարկ:

 **ԱՐՄԵՆԱԿ ԽԱՆՓԵՐՅԱՆՑԻ ԱՆՎԱՆ ՌԱԶՄԱԿԱՆ ԱՎԻԱՑՈՆ ՀԱՄԱԼՍԱՐԱՆ**։ Ղեկավարվելով ժամանակի հրամայականով` 1992թ. Հայաստանի Հանրապետության կառավարության №420 որոշմամբ հանրապետական աերոակումբը և Արզնի օդանավակայանը փոխանցվեցին պաշտպանության նախարարության ենթակայությանը, որը Հայաստանի զինված ուժերի համար անհրաժեշտ ավիացիոն մասնագետների պատրաստման նպատակով, 1993թ. ապրիլի 1-ին վերակազմավորվեց` որպես ՀՀ ՊՆ թռիչքատեխնիկական ուսումնական կենտրոն և դարձավ ՀՀ առաջին ռազմամասնագիտական հաստատությունը:
 Ի նշանավորումն Հայրենական Մեծ պատերազմում տարած հաղթանակի 60-ամյակի` ՀՀ պաշտպանության նախարարի 01.04.2005թ. №351 հրամանով ինստիտուտն անվանակոչվեց ավիացիայի մարշալ Արմենակ Խանփերյանցի անվամբ և նույն հրամանով կարգադրվեց ռազմական ավիացիոն ինստիտուտին հանձնել Մարտական դրոշը: Նորաստեղծ ուսումնական հաստատությունը զինվորական մասնագետներ էր պատրաստում 8 մասնագիտությունների գծով։ 2005թ. ինստիտուտին հանձնարարվեց կազմակերպել նաև`

* հակաօդային պաշտպանության միջին և փոքր հեռահարության (Օսա-ԱԿ, Ս-125) զենիթային համալիրների շահագործում մասնագիտությամբ «Բարձրագույն ռազմամասնագիտական կրթությամբ սպա, ՀՕՊ միջին և փոքր հեռահարության զենիթային համալիրների շահագործման ճարտարագետ» ռազմական որակավորմամբ և «Ճարտարագետ, բակալավր ռադիոտեխնիկ» քաղաքացիական որակավորմամբ,
* հակաօդային պաշտպանության մոտակա գործողության զենիթային համալիրների շահագործում մասնագիտությամբ «Բարձրագույն ռազմա-մասնագիտական կրթությամբ սպա, ՀՕՊ մոտակա գործողության զենիթային համալիրների շահագործման ճարտարագետ» ռազմական որակավորմամբ և «Ճարտարագետ, բակալավր էլեկտրամեխանիկ» քաղաքացիական որակավորմամբ։

2014թ. առաջին անգամ ինստիտուտ ընդունվեցին իգական սեռի կուրսանտներ (բակալավրի կրթական ծրագրով):
ՀՀ Կառավարության 28.04.2016թ. թիվ 424-Ա որոշման համաձայն ինստիտուտը վերակազմավորվեց` «ՀՀ ՊՆ մարշալ Արմենակ Խանփերյանցի անվան ռազմական ավիացիոն համալսարան» պետական հիմնարկի, ուսուցումը ստացիոնար համակարգում` 4 և 5 տարի:

**ՀՀ ՊՆ ՊԱՇՏՊԱՆԱԿԱՆ ԱԶԳԱՅԻՆ ՀԵՏԱԶՈՏԱԿԱՆ ՀԱՄԱԼՍԱՐԱՆ։** ՀՀ ՊՆ ՊԱՀՀ-ը բացվել է 2016 թ. հունվարի 28-ին: Համալսարանն ստեղծվել է ՀՀ ՊՆ Ազգային ռազմավարական հետազոտությունների ինստիտուտի հիմքի վրա:

Հայաստանում ՊԱՀՀ-ի ստեղծման նախագիծը 2003 – 2004 թթ. մշակվել և փորձաքննվել է ԱՄՆ-ի Պաշտպանական ազգային համալսարանում քաղաքական գիտությունների դոկտոր, գնդապետ (ներկայումս ՊԱՀՀ-ի պետ, պաշտոնաթող գեներալ-լեյտենանտ, պրոֆեսոր) Հ. Քոթանջյանի ակադեմիական ստաժավորման ընթացքում:

Համալսարանի նպատակն է Հայաստանի անվտանգային-պաշտպանական համակարգի արդյունավետության մակարդակի բարձրացումը` հետազոտական և կրթական գործունեությունների կամրջմամբ: Համալսարանի խնդիրների թվում են տարածաշրջանային անվտանգության դինամիկայի, կիբեռանվտանգության, տեղեկատվական-հաղորդակցային տեխնոլոգիաների, ինչպես նաև կիբեռթվային ռեսուրսների կառավարման ուղղություններով կատարվող հետազոտությունները: Դրանց հիման վրա Հայաստանի ռազմաքաղաքական ղեկավարությանը ներկայացվում են համապատասխան վերլուծություններ և առաջարկություններ, ինչը նպաստում է գիտականորեն հիմնավորված ռազմավարական որոշումների ընդունմանը, ինչպես նաև ղեկավար կազմի քաղաքական-անվտանգային գիտելիքների ընդլայնման

**ԵԶՐԱԿԱՑՈՒԹՅՈՒՆ**

 Ինչպես արդեն նշեցինք հայրենիքի պաշտպանությունը մեր բոլորիս պարտականությունն է։ Առավել ևս ներկա իրավիճակում խիստ անհրաժեշտություն է առաջանում ռազմական գիտելիքներով զինված, ֆիզիկապես կոփված երիտասարդներ պատրաստելուն։ Նախազորակոչային տարիքի երիտասարդների շրջանում պետք է կատարել ռազմամասնագիտական կողմնորոշման այնպիսի աշխատանքեր, որոնք արդյունավետ կլինեն։ Մասնավորապես հանրակրթական դպրոցի սովորողների մոտ պետք ձևավորել այն գիտակցումը, որ իրենք պատրաստ են և պարտավոր են ծառայել պետությանը և ժողովրդին և այն համոզմունքը, որ հայրենքի պաշտպանությունը բոլորիս սրբազան պարտականությունն է։

 Ներկա պայմաններում մասնագիտության ընտրությունը հատկապես, նախազորակոչային տարիքի երիտասարդների շրջանում առավել բարդ է, քանի որ նրանք ցանկանում են ընտրել այնպիսի մասնագիտություններ, որոնք ֆինանսական մեծ հաջողություններ կապահովեն նրանց։

 Մոտ ապագայում արդեն նախատեսվում է հանրակրթական ուսումնական հաստատություններ ներմուծել <<Մասնագիտական կողմնորոշում>> առարկան։ ՀՀ մարզերի և Երևանի մի քանի հանրակրթական դպրոցներում գործում են մասնագիտական կողմնորոշման ակումբներ՝ սովորողներին ապագա մասնագիտության ընտրության հարցում ուղղորդելու և աջակցելու նպատակով։

 Մասնագիտություն ընտրելու համար աշակերտները կարևորում են՝ ինքնաճանաչումը, իրենց ուժեղ և թույլ կողմերի, կարողությունների, ցանկությունների և հետաքրքրությունների մասին իմացությունը։ Պատանիների մոտ պետք է արթնացնել այն անհրաժեշտ գաղափարը, որ հայրենիքին մատուցվող ծառայությունը ամենաթանկն է, և որ յուրաքանչյուրիս տրված չէ <<Հայրենիքի պաշտպանի սուրբ պարտականությունը>>։ Ոչ բոլորին է տրված ամբողջ ոգին ու կարողությունները ներդնել այդ գործում։ Իմ կարծիքով դա գալիս է նաև մարդու պատկերացումից։ Դրա համար մեր, մասնավորապես զինղեկներիս պարտքն է բացահայտել այդ ոգին ու ներուժը ունեցող պատանիներին և ճիշտ ուղիով առաջնորդել։ Այլ բան է պարտադիր ժամկետային ծառայությունը, մեկ էլ բան է ողջ կյանքը ներդնել հայրենիքի պաշտշանության գործին։

 Այս և այլ մի շարքի խնդիրների լուծումը կապահովի նախապատրաստել նվազագույն զինվորական գիտելիքներով պատատնիներ, որոնք մեր ապագա զինվորներն են և հայրենիքի պաշտպանները։

**ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ**

1. Դաստիարակչական աշխատանքերը դպրոցում, մասնագիտական կողմնորոշման խնդիրներ: -Եր., ՀՀ ԿԳՆ, Կրթության ազգային իստիտուտ, 2010
2. Մասնագիտական կողմնորոշման նյութերի ժողովածու ուսուցիչների համար 8-12-րդ դասարանների համար: -Եր., 2017
3. Վ. Օհանյան, Ս.Մարգարյան, Վ.Առաքելյան, Հ Գաբրիելյան, Լ.Ղազարյան, Վ. Ասատրյան, Հ. Մաթևոսյան, Ա. Վիրաբյան, Ս. Հովհաննիսյան ( ՆԶՊ 8,9 դասարան )
4. Ուղեցույղ հանրակրթական ուսումնական հաստատություններում մասնագիտական կողմնորոշման: ՀՀ ԱՍՀՆ, ՄԿՄԿ, -Եր., 2016
5. [http://shsu.am/media/journal/2019n2b/3https://mil.am/hy3.pdf](http://shsu.am/media/journal/2019n2b/3%20https%3A/mil.am/hy3.pdf)
6. http://mil.am